Les titelles d’Elisa Martínez presenten a “Joan sense por” a Burjassot
2025-07-24

Les activitats gratuïtes d’animació lectora de la Biblioteca Infantil de Burjassot proposen aquesta setmana als més xiquets, concretament el divendres 7 d’octubre a partir de les 18 hores en el Saló d’Actes de la Casa de Cultura, una vesprada d’aventures en la qual les pors van a desaparèixer com per art de màgia.

En un divertit contacontes en valencià, “Joan sense per”, basat en el conte dels Germans Grimm, Elisa Martínez Matallín, mostrarà al públic assistent, a través de les seues titelles, diferents valors, la importància de desenvolupar la imaginació i de llevar-se les pors, a través del foment de la lectura.

Explicant la història amb amor, com ella mateixa diu, i disposada a llevar totes les pors dels xiquets presents, Elisa narrarà la història de Joan sense por, amb un elenc de personatges entre els quals no faltaran els cavallers, els fantasmes o les bruixes però “tots ells acabaran sent amics del públic ja que aquest, serà part molt activa en el contacontes“.